b'\n_START_ARTICLE_\nMaestrul Zacharius sau ceasornicarul care \xc8\x99i-a pierdut sufletul\n_START_SECTION_\nPovestea\n_START_PARAGRAPH_\nMaestrul Zacharius este un ceasornicar elve\xc8\x9bian a c\xc4\x83rui cas\xc4\x83 este construit\xc4\x83 pe o mic\xc4\x83 insul\xc4\x83 la confluen\xc8\x9ba dintre fluviul Ron \xc8\x99i lacul Geneva. Ceasurile sale sunt caracterizate de un grad \xc3\xaenalt de precizie \xc8\x99i o realizare artistic\xc4\x83 deosebit\xc4\x83, \xc3\xaens\xc4\x83 recunoa\xc8\x99terea primit\xc4\x83 pentru munca sa l-a f\xc4\x83cut arogant. Al\xc4\x83turi de el se afl\xc4\x83 tot timpul fiica sa, G\xc3\xa9rande \xc8\x99i menajera Scholastique, precum \xc8\x99i ucenicul Aubert, de care fiica sa este \xc3\xaendr\xc4\x83gostit\xc4\x83._NEWLINE_\xc3\x8ens\xc4\x83 Zacharius sufer\xc4\x83 de o boal\xc4\x83 misterioas\xc4\x83, care \xc3\xael face s\xc4\x83 se sting\xc4\x83. Suferin\xc8\x9ba sa este amplificat\xc4\x83 de faptul c\xc4\x83 unele ceasuri construite de el \xc3\xaen trecut \xc3\xaencep s\xc4\x83 aib\xc4\x83 probleme. Sim\xc8\x9bindu-\xc8\x99i sf\xc3\xa2r\xc8\x99itul aproape, Zacharius \xc3\xaencearc\xc4\x83 s\xc4\x83 \xc3\xaei transmit\xc4\x83 lui Albert secretul fabric\xc4\x83rii ceasurilor sale speciale, care sunt tratate ca \xc8\x99i cum ar fi parte din creatorul lor._NEWLINE_\xc3\x8encetul cu \xc3\xaencetul, toate orologiile \xc8\x99i ceasurile de m\xc3\xa2n\xc4\x83 realizate de el \xc3\xaencep s\xc4\x83 o ia razna, iar clien\xc8\x9bii nemul\xc8\x9bumi\xc8\x9bi renun\xc8\x9b\xc4\x83 la serviciile sale, lucru care \xc3\xael duce la sap\xc4\x83 de lemn. Nici chiar insisten\xc8\x9bele fiicei sale de a merge la biseric\xc4\x83 nu-i mai sunt de folos \xc8\x99i, pe patul de moarte, el binecuv\xc3\xa2nteaz\xc4\x83 uniunea dintre ea \xc8\x99i Aubert. \xc3\x8en clipa mor\xc8\x9bii, Zacharius dispare doar pentru a merge la unul dintre orologiile create de el \xc8\x99i aflate \xc3\xaen posesia unei fiin\xc8\x9be care \xc3\xaentruchipeaz\xc4\x83 Timpul \xc8\x99i care, \xc3\xaen schimbul vie\xc8\x9bii, \xc3\xaei cere fata de so\xc8\x9bie.'